Po uplynutí sviatku venovanom svätému Sávovi v Knižnici Michala Babinku v Kysáči zorganizovali dvojdňové dielne.
Jednu dielňu mal na starosti kysáčsky pravoslávny kňaz Ognjen Verić a druhú Dragana Surová, knihovníčka.
Kňaz deťom z predĺženého pobytu srbskej skupiny a žiakom s učiteľkami Milinkou Križanovou a Annou Legíňovou zaujímavým spôsobom vyrozprával o živote a diele svätého Sávu. Spomenul aj mníchov a mníšky, ich život a odhodlanie venovať sa Bohu. Spomenul si aj mníšku z Kysáča Oliveru Vučinićovú, teraz už Ninu. Odpovedal deťom na rôzne otázky a nejasnosti. Deti mali za úlohu namaľovať kríž a za svoju usilovnú pracú dostali sladkosti.
Anna Legíňová